Oorvloed: April 2015
Hoe maklik voel ons seergemaak as iemand ons nie met takt en liefde behandel nie! Tog, wanneer ons aanstoot neem, belemmer ons ons eie geestelik groei en dryf weg van die mense om ons.
Carien het dié keer haar humeur totaal verloor. Haar skoonma se opmerking Sondag (voor almal) oor haar tuisgebakte koek was die laaste strooi. "Carien-skat, as jy 'n veerligte, klam koek wil bak, moet jy nie so op jou eentjie sukkel nie. Bel my sodat ek dit doen! Ek weet 'n mens brou wanneer jy haastig en onervare is ..."
Ons kan aanstoot neem vergelyk met 'n lokval. Twee elemente maak 'n lokval vir 'n dier suksesvol: dis weggesteek sodat die dier daaroor struikel, en daar is aas wat die dier na die doodsklemme lok. Aanstoot is een van die misleidendste en skelmste tipes aas van die vyand – ons tel die aas op, verorber dit, voed ons harte daarmee en word dan vasgevang."
EK, MYSELF EN ... EK?!
Mense wat aanstoot neem val in twee kategorieë: die wat regtig verkeerd behandel is en die wat dink hulle is verkeerd behandel, maar nie is nie. Baie keer besef jy nie in watter lokval jy gevang is wanneer jy aanstoot geneem het nie. Mense wat aanstoot neem, fokus so op die oortreding dat hulle in ontkenning is. En dit is een van die effektiefste maniere van die vyand om ons te verblind – ons fokus so op onsself dat niks anders saak maak nie.
MEET JOU VLAK VAN AANSTOOT MET DIE VOLGENDE TOETS:
Ken 'n waarde aan die volgende stellings toe op 'n skaal van 1 tot 5 (1 is baie min, 5 is baie):
Ek verwag baie van ander: 1 2 3 4 5
Ek word maklik teleurgestel: 1 2 3 4 5
Ek het onvoorwaardelik lief: 1 2 3 4 5
Ek seën om geseën te word: 1 2 3 4 5
Tel alles wat jy omkring het bymekaar. As jy meer as 10 punte het, is jy blootgestel aan potensiële aanstoot-insidente.
DIS DIE KLEIN DINGETJIES ...
Mense struikel gewoonlik nie oor rotse nie, hulle struikel oor klippies, die relatief klein dingetjies. Iemand se persoonlikheid kan jou dalk pla of die persoon het 'n irriterende gewoonte. Baie keer voldoen mense nie aan ons verwagtinge nie. Dikwels neem ons aanstoot omdat ons verwag mense, eerder as God, moet ons lewens vul. Ons is gemaak om sekuriteit in God te vind en nie in mense nie, en onrealistiese verwagtinge sal mense onvermydelik laat tekortskiet sodat ons dan aanstoot neem.
Ek glo aanstoot neem is 'n vorm van selfbeskerming. Hoekom ignoreer ons dit so moeilik as iemand ons aanstoot gee? Omdat ons sê ons sien die ongevoelige gedrag oor sodat die oortreder nie dink hy of sy kan ons verkeerd behandel én daarmee wegkom nie! Maar hoe moeg sal ons aan die einde van elke dag wees as God elke klein dingetjie wat ons verkeerd doen, aan ons noem?
Om ons teen aanstoot te vrywaar bou ons mure om ons. Ons beskerm ons regte en persoonlike verhoudings sorgvuldig. Ons spandeer energie om seker te maak ons kry nie weer seer nie. Tog, as ons dit nie kan waag om seer te kry nie, kan ons ook nie onvoorwaardelike liefde betoon nie.
SUIWER DIE LUG!
Moenie die krag van aanstoot neem, onderskat nie. Wanneer jy aanstoot geneem het, moet jy na die persoon gaan en die lug suiwer. Andersins verraai jy die verhouding, begin jy kwaadpraat agter die persoon se rug en ontbloot jy sy swakhede en sondes.
Aanstoot neem verhinder mense om optimaal te funksioneer in God se doel en roeping vir hulle lewens. Mense wat aanstoot neem, dra die vrug van jaloesie, onmin, woede, nyd, bitterheid, uitbarstings, wrewel en haat. Hulle is seergemaak, hulle begrip word vertroebel en hulle begin mense oordeel op aannames, gesigswaarde en hoorsê."
Jou vrede word gesteel wanneer jy aanstoot neem. Wanneer jy jou vrede verloor, wen die vyand. As hy jou een keer gevang het met aanstoot neem, glo my, sal hy dieselfde geleentheid oor en oor probeer gebruik. Wanneer jy ontsteld is, kan jy nie mooi hoor wat God sê nie. Ons kan nie deur die Gees gelei word wanneer ons aanstoot geneem het en in 'n gat is nie.
KEN JOU HART
Een manier hoe die vyand ons in 'n staat van aanstoot neem hou, is deur die insident in hoogmoed te verskuil. Hoogmoed weerhou jou daarvan om jou hart te ken en dit veroorsaak dat jy jouself as die slagoffer sien. Omdat jy glo jy word onregverdig behandel, weerhou jy vergifnis. Maar as jy verkeerd behandel is, gee dit jou nie toestemming om aanstoot te koester nie.
Ons kan nie wegkom van die storms van die lewe of mense wat ons irriteer nie. Ons kan ook nie voorkom dat ons negatiewe emosies ervaar nie. Maar ons kan leer om dit te bestuur. Ons kan God vertrou om ons genade te gee om heilig op te tree selfs in 'n onheilige situasie. Ons kan op aanstoot reageer deur te sê: 'Here, U is genadig en goed. Ek plaas my vertroue in U totdat hierdie storm verbygaan'.
HANTEER AANSTOOT SÓ
Moenie jouself raadpleeg nie – Jou kop sê jy moet ontsteld raak, terwyl God sê jy moet laat gaan.
Moenie daaroor tob nie – Maak 'n keuse om dit soos water van 'n eend se rug af te laat rol.
Moenie in die situasie bly nie – Kom uit die situasie of omstandighede; gaan oefen, sing hardop of gaan doen iets vir iemand anders.
Moenie dit met iemand bespreek nie – Die gouste wat 'n molshoop 'n berg raak, is wanneer jy die insident vir iemand anders skets.
Moenie 'n bohaai maak nie – Besef dat jou geloof getoets word met elke aanstoot-insident; maak dit 'n geleentheid om God en die Heelal te verheerlik.
"Dit help nie om op ander mense se foute te konsentreer nie; sommige foute sal nooit weggaan nie. As jy genade van mense verwag, moet jy bereid wees om genade te toon."
Labels: jou vlak van aanstoot, oorvloed
Eendag het al die dorpsmense besluit on te bid vir reën. Op die biddag het al die mense bymekaar gekom in die dorpsplein - en net een seuntjie het opgedaag met 'n sambreel...
Geloof behoort te wees soos die gevoel wat 'n een-jaar oue baba het wanneer jy hom in die lug opgooi, hy lag ... want hy weet jy sal hom vang...
Elke aand gaan slaap ons sonder die wete dat ons die volgende oggend sal wakker word, en tog maak ons planne vir môre...
Posted by Maree Clarkson at 6:30 AM No comments: Links to this post
Labels: geloof, hoop, vertroue
Waar kry jy jou idees vir skryfwerk of inspirasie of kreatiwiteit? Myne kom gewoonlik uit 'n gesprek of opmerking wat iemand maak, 'n boek of artikel wat ek gelees het of 'n fliek wat ek gesien het, persoonlike ervaring, ander mense se persoonlike ervarings, selfs die gedrag van diere in die natuur.
Ons is almal altyd op soek na nuwe idees; watse besigheid om te begin, hoe om al jou take te vergemaklik, wat om voor te berei vir aand ete, watter geskenk of vir iemand te koop, 'n opskrif vir die boek wat jy wil skryf, hoe om jou sitkamer se dekor te verander, en dit lyk vir my, die beste manier om met hoë kwaliteit idees vorendag te kom, is om met baie idees vorendag te kom.
Hier is 'n paar maniere hoe om meer idees in die lewe te roep:
1. Maak aantekeninge van al jou idees
Moenie laat jou idees verlore gaan nie. Sodra jy 'n idee kry, maak 'n nota daarvan. Ek het altyd notas gemaak op my PDA, maar ek vind dis vinniger met pen en papier, so ek dra altyd my Moleskine nota-boekie (en my getroue Parker-pen!) oral saam met my. En later sit ek dit op my komper in OneNote ('n fantastiese Microsoft Office program!) waar ek dit dan kan naslaan.
OK, so jy het jou notaboekie vergeet! Nog 'n manier is om dit sommer daar en dan op jou selfoon te sit en te 'save' na 'drafts' en dan later by al jou ander idees te las waar jy dit ookal hou. Dis nie so vinnig as pen en papier nie, maar ten minste het jy jou idee vasgevang.
Google Desktop het 'n wonderlike "scratchpad" wat jy op jou komper kan laai en wat op jou 'desktop' sit en as jy 'n idee kry terwyl jy voor jou komper sit, is dit vinnig en maklik om 'n notatjie daarin aan te teken, en jy hoef dit nie eers te 'save' nie, dit gebeur sommer outomaties.
2. Moenie jou idees filter nie
Wanneer jy jou idees filter, bedoel dit jy het minder idees om mee te werk. Selfs 'n idee wat nie so goed lyk nie, laat dit maar daar lê vir nou. Later aan sal jy dit dalk van 'n verskillende perspektief beskou en bruikbaar vind.
3. Vind meer idees as wat jy nodig het
As jy vyf idees het, vind tien. As jy tien het, vind twintig. Om meer idees te hê as wat jy nodig het meen jy kan die beste van die bestes kies.
4. Werk gereeld aan idees
Hou aan idees uitdink maak nie sak hoe jy voel nie. As jy 'n blogger is, hou aan om te skryf. As jy 'n ontwerper is, hou aan ontwerp. As jy 'n programmeerder is, hou aan om kodes te skryf. Maak tyd daarvoor en maak dit 'n gewoonte.
5. Stel 'n Idee-kwota
Soos voorheen genoem is, 'n goeie manier om aan te hou om idees te vind, is om 'n doelwit (target) te stel vir hoeveel idees jy wil hê. 'n Skrywer kan byvoorbeeld besluit om 1000 woorde elke dag te skryf en 'n ontwerper dalk mik op een nuwe ontwerp elke week. Deur 'n doelwit te stel, verseker dit meer kreatiwiteit.
6. Vermy Perfeksionisme
Perfeksionisme kan jou verhinder om jou doelwit te behaal. Dat kan 'n week vat om 'n idee 80% kwaliteit te maak, 'n maand om dit 90% perfek te kry, of 'n jaar om dit 100% perfek te maak. Perfeksionisme kan veroorsaak dat jy 'n jaar spandeer aan één idee terwyl die ander 51 idees afgeskeep word. Kry eers jou idees bymekaar, toets hulle en alleenlik dan spandeer jy meer tyd op die wenners.
Idees is baie kosbaar. Veral in hierdie Internet-era waar dinge gou 'n kommoditeit word, is idees dít wat jou laat uitstaan bo al die ander. Jy het ook konstant nuwe idees nodig om te groei, maar ongelukkig kan ons nie altyd voorspel wanneer 'n nuwe idee sy kop sal uitsteek nie. Dan skielik, uit die bloute, verskyn 'n idee en dit gee nie om of jy by die huis is nie of by die kantoor is nie of op pad êrens heen is nie. Dit gee nie om wat jy besig is om te doen nie. Dit kom sommer maar net, en die ergste is, dat kan sommer net so verdwyn. En as dit eers weg is, is die kanse dat jy dit gaan terug kry maar skraal.